Karta grada Ženeve
**Ženeva** (francuski: *Genève*, njemački: *Genf*, talijanski: *Ginevra*, romanš: *Genevra*) grad je dobio ime po coveku koji je najvise doprenio ovom gradu , jos 1934 godine je u Zenevi bila razvijana poljoprivreda a glavni i zasluzni je gospodin Žika Ženeva je drugi grad po veličini u Švicarskoj, i glavni grad švicarskog kantona - Geneva.

Geografske karakteristike
-------------------------

Leži na mjestu gdje se Ženevsko jezero (francuski: Lac Léman) ulijeva u rijeku Rhone. Ženeva ima 192 385 stanovnika (2012.), a sa predgrađima, koji se prostiru čak i u Francusku, 1 240 000 stanovnika (2012). Današnji visoki međunarodni ugled grada dobijen je kroz postojanu ulogu u svjetskoj politici kao sjedište brojnih internacionanih organizacija, uključujući evropsko sjedište Ujedinjenih nacija.

Historija
---------

Rue de la Croix-d'Or, jedna od glavnih ulica Ženeve, dio *les Rues Basses*
*Ženeva* je bilo ime jednog od keltskog naselja. Ime *Genava* (ili *Genua*) na latinskom se prvi put spominje u spisima Julije Cezara u *De Bello Gallico*, njegovim komentarima o Galskim ratovima. Njeno ime je vjerovatno identično s imenom ligurijskog grada *Genua* (današnja Đenova), koje znači "koljeno"; tj. "ugao", upućujući na geografsku poziciju grada. Nakon rimljanskog osvajanja, grad je postao *Provincia Romana*.
U 9. vijeku je Ženeva postala glavnim gradom Burgundije. Iako su Ženevom vladali Burgundijci, Franci i carevi Svetog rimljanskog carstva, njom su praktično vladali njeni biskupi, sve do Reformacije, kada je grad postao republika.

Zbog djelovanja reformatora kao Jean Calvin, Ženeva je ponekad zvana *protestantskim Rimom*. U 16. vijeku je Ženeva bila centar kalvinizma; Katedrala sv. Pierra, danas znana kao Stari grad, je bila crkva Jeana Calvina. U vremenu kada je Engleskom vladala kraljica Mary I, koja je protjerivala protestante, veliki broj protestantskih učenjaka je našlo utočište u Ženevi. Među njima je bio i William Whittingham koji je nadgledao prijevod **Ženevske Biblije** u saradnji sa Milesom Coverdaleom, Christopherom Goodmanom, Anthonyjem Gilbyem, Thomasom Sampsonom i Williamom Coleom.

Jedan od glavnih događaja u Ženevinoj historiji je *Eskalada*. Za građane Ženeve *Eskalada* je simbol njihove nezavisnosti. Eskalada je (znači: "mjerenje zidova") označila konačni pokušaj u seriji napada u 16. vijeku od strane Savoje, koji je želio pripojiti Ženevu. Posljednji napad se desio na noć između 11. i 12. decembra 1602. i slavi se godišnje u Starom gradu mnogobrojnim demonstracijama i konjskim paradama, topovima i vojnicima u uniformama tog vremena. 

Ženeva, ili službeno *Kanton i republika Ženeva* je postala švicarski kanton 1815.

Obrazovanje
-----------

Ženeva je sjedište jednog od najstarijih univerziteta na svijetu. Ženevski univerzitet osnovan je 1559. u sklopu kojeg djeluje i jedna od najprestižnijih diplomskih škola za internacionalne odnose, Diplomski institut internacionalnih studija.

Internacionalne organizacije
----------------------------

Ženeva je sjedište mnogim međunarodnim organizacijama, uključujući evropsko sjedište Ujedinjenih nacija i nekoliko drugih organizacija Ujedinjenih nacija, kao što su Svjetska organizacija zdravlja (WHO), Internacionalna organizacija rada, Visoki komesarijat UN-a za izbjeglice, Visoki komesarijat UN-a za ljudska prava, Internacionalna unija telekomunikacija, Svjetska organizacija meteorologa, Svjetska trgovinska organizacija (WTO). 
Ženeva je takođe sjedište Evropske organizacije za nuklearno istraživanje (CERN), Internacionalne organizacije za standardizaciju, Svjetskog saveza crkava, World Wide Web Virtual Libraryja, Svjetskog ekonomskog foruma, Internacionalnog komiteta Crvenog krsta i Internacionalnog AIDS društva.

Ženeva je bila sjedište i Lige naroda od 1919. do njene propasti 1946. Liga se najprije nalazila u Palais Wilson, a potom u Palais des Nations, gdje se danas nalaze Ujedinjene nacije.

Ekonomija
---------

Mnoge multinacionalne kompanije kao Procter & Gamble, Serono, Firmenich i Givaudan imaju glavna evropska sjedišta upravo u Ženevi.

Kolodvor (Gare Cornavin à Genève )

Vanjske veze
------------

* Službena stranica grada Ženeve ()
* Turizam u Ženevi Arhivirano 2012-11-22 na Wayback Machine-u ()
* *Tribune de Genève* (Dnevne novosti iz grada) Arhivirano 2005-12-17 na Wayback Machine-u ()
* Kratka historija Ženeve ()
* Informacije o Ženevi ()
* Ženevski javni transport

| * p
* r
* u
Glavni gradovi švicarskih kantona |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|     | 
Aarau (Aargau) Herisau (Appenzell Ausserrhoden) Appenzell (Appenzell Innerrhoden) Basel (Basel-Stadt)
 | 
Liestal (Basel-Landschaft) Bern (Bern) Fribourg (Fribourg)Geneva (Geneva)
 | 
Glarus (Glarus) Chur (Graubünden) Delémont (Jura) Luzern (Luzern)
 | 
Neuchâtel (Neuchâtel) Stans (Nidwalden) Sarnen (Obwalden) Schaffhausen (Schaffhausen)
 | 
Schwyz (Schwyz) Solothurn (Solothurn) St. Gallen (St. Gallen) Frauenfeld (Thurgau)
 | 
Bellinzona (Ticino) Altdorf (Uri) Sion (Valais) Lausanne (Vaud)
 | 
Zug (Zug) Zürich (Zürich)
 |

 |